stanford-oval/wikipedia huggingface dataset:
Tuija Turpeinen

Tuija Turpeinen (s. 30. elokuuta 1967 Joensuu) on suomalainen juristi, joka toimii korkeimman oikeuden oikeusneuvoksena.
Turpeinen valmistui oikeustieteen kandidaatiksi vuonna 1991 ja sai varatuomarin arvon vuonna 1993. Hän työskenteli asianajajana 1990-luvulla ja 2000-luvun alussa. Turpeinen toimi Pohjois-Karjalan käräjäoikeuden käräjätuomarina vuosina 2010–2013, osastonjohtajana vuosina 2013–2016 ja laamannina vuosina 2016–2021. Hän toimi korkeimman oikeuden määräaikaisena oikeusneuvoksena 1. maaliskuuta 2021 alkaen ja vakinaisena oikeusneuvoksena 1. syyskuuta 2022 alkaen. Hän on myös ollut jäsenenä useissa oikeusministeriön työryhmissä, tuomarinvalintalautakunnan jäsenenä vuosina 2020–2021 sekä useissa luottamustehtävissä Suomen Asianajajaliitossa, Juristiliitossa ja tuomariyhdistyksissä.
Svøo

| Svøo |
| --- | --- |
 Svøo
 Koordinaatit: 60°50′25″N, 8°37′36″E 
Valtio:  Norja
Lääni:  Buskerud
Kunta:  Hemsedal
Pinta-ala:  
 – Maa:  0,7 km²
Väkiluku (2023):  611
 – Väestötiheys:  872,9 as./km²
Infobox OKVirheellinen NIMI-arvo: 
Svøo on taajama Hemsedalin kunnassa Buskerudin läänissä Norjassa. Taajaman pinta-ala on 0,7 neliökilometriä ja asukasluku 611 vuonna 2023.
Aiheesta muualla

Kuvia tai muita tiedostoja aiheesta Svøo Wikimedia Commonsissa
Syvänsi

| Syvänsi |
| --- | --- |
Valtiot:  Suomi 
Paikkakunta:  Pieksämäki 
Koordinaatit:  62°20′46″N, 27°30′53″E
Vesistöalue ja valuma-alueen tietoja
Laskujoki:  Kaivanto 
Järvinumero:  04.259.1.013
Mittaustietoja
Pinnankorkeus:  102,2 m  
Rantaviiva:  78,148 km  
Pinta-ala:  14,9346 km²  
Tilavuus:  0,103349 km³  
Keskisyvyys:  6,92 m  
Suurin syvyys:  38,62 m  
Saaria:  57 
 fiSyvänsi 
Syvänsi  on Etelä-Savossa Pieksämäellä sijaitseva järvi.
Maantietoa

Järven pinta-ala on 1 500 hehtaaria eli 15 neliökilometriä. Se on 13,1 kilometriä pitkä ja 3,8 kilometriä leveä. Siitä erottuu helposti neljä järvenosaa, jotka ovat etelästä lukien Eteläselkä, Juurikkaselkä, Pohjoisselkä ja Vitikkaselkä ja vielä järvimäinen lahti, jossa ovat Lahnankuttaja ja Haapalahti. Viimeksi mainittu sijaitsee Vitikkaselän länsipuolella ja järvenosia yhdistää Uittoniemen ja Vitikkaniemen välinen salmi. Salmen yli on Uittosaarta ja penkereitä pitkin rakennettu yhdystie 15329. Järven lounaissivua seuraa Syrjänharjun sisältävä harjujakso, joka sukeltaa Tossavalansaaren kohdalla järveen ja nousee välillä pintaan Kuoresaarena, Hiiriluotona, Tanssisaarena, Kaidansaarena ja järven koillispäässä Hiidenlahdella hiekkaisena niemenä. Kaidansaari jakaa pohjoisen järvialueen kahdeksi järvenseläksi. Tossavalansaari ja Halkosaari jakavat järven eteläiseen ja pohjoiseen osiin. Eteläiset järvenselät jäävät Vihtasaaren ja Kosulansaaren eri puolille.
Järvi on luodattu ja siitä on julkaistu syvyyskartat. Sen tilavuus on 103 miljoonaa kuutiometriä eli 0,103 kuutiokilometriä. Järven keskisyvyys on 6,9 metriä ja suurin syvyys on 38,6 metriä. Yli 20 metrisiä syvänteitä löytyy kolmetoista ja niistä on neljä lähes tai yli 30 metrisiä syvänteitä. Syvin kohta sijaitsee Hiidenlahden jatkeella Kaidansaaren luoteiskärjen sivulla.
Järvessä on laskettu olevan 57 saarta. Niiden yhteispinta-ala on 114 hehtaaria, mikä on noin 7,1 % järven kokonaispinta-alasta. Saarista 6 on yli hehtaarin suurisia, 40 yli aarin ja loput 11 ovat alle aarin kokoisia. Yksikään saari ei ylitä neliökilometriä. Huomattavimmat saaret ovat 1,4 kilometrinen Tossavalansaari (todellisuudessa se on niemi), 1,9 kilometrinen Vihtasaari, 1,6 kilometrinen Kosulansaari ja kilometrinen Kaidansaari. Viimeksimainittu on vain 100 metriä leveä.
Järven rantaviivan pituus on 78 kilometriä, josta saarten rantaviivan yhteispituus on 20 kilometriä. Järven länsiranta on paremmin viljeltyä ja siellä sijaitsee eniten maatiloja. Syrjänharjun länsipuolella sijaitsee Syvänsin kylä ja järven pohjoispäässä sijaitsee Jäppilän kirkonkylä. Jäppilän läpi kulkeva seututie 453 kiertää järven pohjoispuolelta ja valtatie 23 järven eteläpään.
Vesistösuhteet

Järvi sijaitsee Vuoksen vesistössä (vesistöaluetunnus 04) Haukiveden–Kallaveden alueen (04.2) Sysmäjärven valuma-alueella (04.25), mihin Suihkolanjoen valuma-alue (04.259) kuuluu.
Valuma-alue sijaitsee vesistöreittinsä latvoilla ja se saa pääosan vedestänsä valuma-alueensa soilta ja järvistä. Järven laskujoki on Kanava, joka alle kilometrin mittaisena laskee Syrjäjärveen (35 ha). Tästä alkaa jokien ja järvien ketjumainen reitti, joka lopulta laskee Välijoen–Sysmäjärven alueelle (04.251) Sysmässä. Retitti jatkuu Syrjäjärvestä eteenpäin välietappeinaan Suuri-Kaislanen (89 ha), Suihkolanjoki, Sysmä, Jokijärvi ja Välijoki, joka laskee Haukiveden Joroisselkään.
Syvänsin lähialueella on 38 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Vihtajärvi (108 ha), Ala-Lyly (55 ha), Ylä-Lyly (43 ha), Tihusjärvi (35 ha), Iso-Akko (33 ha), Pieni-Akko (21 ha), Hiidenlampi (17 ha), Laukanlampi (15 ha), Heikinlampi (15 ha), Käpry (15 ha), Luomasenlampi (14 ha), Ylemmäinen (13 ha), Syrjälampi (13 ha), Ahven-Kaita (13 ha), Hiehonlampi (12 ha) ja Jaani (12 ha).
Tuija Vihavainen

| Tuija Vihavainen> Henkilötiedot |
| --- | --- |
Syntynyt: 3. marraskuuta 1941 (ikä 82) Savonlinna
Kansalaisuus:  Suomi
Ammatti:  tutkimusprofessori
Koulutus ja ura
Tutkinnot:  Helsingin yliopisto (FK 1972, FL 1978)
Instituutti:  VTT
Palkinnot:  Teknillisten tieteiden akatemian jäsen
Tuija Talvikki Vihavainen (s. 3. marraskuuta 1941 Savonlinna) on suomalainen tekniikan lisensiaatti, joka on toiminut muun muassa VTT:n puulaboratorion ja VTT Rakennustekniikan tutkimusprofessorina.
Vihavainen tuli ylioppilaaksi Pieksämäen yhteislyseosta (1959). Hän valmistui Helsingin yliopistosta filosofian kandidaatiksi 1972, ja lisensiaatiksi 1978.
Hän työskenteli Valtion teknillisen tutkimuskeskuksen puunsuojauslaboratorion assistenttina (1967–1972), tutkijana 1972–1975), virkaatekevänä laboratorionjohtajana, virkaatekevänä puutavaralaboratorion/puulaboratorion tutkimusprofessorina (1976–1979) ja tutkimusprofessorina (1979). Laboratorion johtaja ja professori hän oli (1980–1994) ja VTT:n Rakennustekniikan tutkimusprofessori vuodesta 1994.
Vihavainen  on Teknillisten tieteiden akatemian jäsen.
Stanisław Ignacy Witkiewicz

Stanisław Ignacy Witkiewicz, Moninkertainen omakuva peileissä, 1915–1917.
Stanisław Ignacy Witkiewicz eli ”Witkacy” (24. helmikuuta 1885 Varsova – 18. syyskuuta 1939), oli puolalainen runoilija, kirjailija, näytelmäkirjailija, taidemaalari, valokuvaaja ja filosofi.
Witkiewicz oli Karol Szymanowskin ja Bronisław Malinowskin läheinen ystävä. Malinowski pyysi 1914 Witkiewicziä mukaan tutkimusmatkalleen Oseaniaan, Witkiewicz olisi toiminut valokuvaajana ja piirtäjänä. Hanke kuitenkin keskeytyi toisen maailmansodan puhjetessa.
Sodan jälkeen Witkiewicz elätti itseään muotokuvamaalarina ja hän kirjoitti myös näytelmiä. Witkiewicz alkoi käyttää Witkacy-nimeä vuoden 1925 jälkeen. 1920-luvun loppupuolella hän kirjoitti kaksi romaania, joista toinen käsitteli muun muassa huumeita ja filosofiaa.
Witkacy teki itsemurhan kuultuaan, että Neuvostoliitto oli miehittänyt Puolan 1939. Witkiewicz ei ollut kovin tunnettu kuollessaan, mutta toisen maailmansodan jälkeen hänen tuotantonsa alkoi saada huomiota Puolassa muun muassa teatterin ja kirjailijoiden keskuudessa. Nykyisin Witkiewicziä pidetään yhtenä Puolan merkittävimmistä moderneista kirjailijoista Witold Gombrowiczin ja Bruno Schulzin ohella.
Kirjallinen tuotanto

622 upadki Bunga, czyli Demoniczna kobieta 1911 (Bungin 622 lankeemusta, eli demoninen nainen)
Pożegnanie jesieni 1927 (Jäähyväiset syksylle)
Nienasycenie 1930 (Kyltymättömyys)
Jedyne wyjście 1932 (keskenjäänyt romaani)
W malym dworku 1921 (Pienessä kartanossa)
Matka 1924 (Äiti)
Szewcy 1934 (Suutarit)
Nowe formy w malarstwie i wynikające stąd nieporozumienia 1919
Szkice estetyczne 1922
Teatr. Wstęp do teorii Czystej Formy w teatrze 1923
Kuvia teoksista

Nena Stachurskan muotokuva 1920.
Pyhän Antonioksen kiusaus 1921-1922.
Kompositio, 1922.
Omakuva, 1924.
Michal Choromanskin muotokuva, 1928.
Birulan perhemuotokuva, 1930.
Michal Choromanskin muotokuva, 1930.
Metsän hakkuu, ennen vuotta 1939. Muzeum Sztuki, Łódź.
Kirjallisuutta

Łozińska Hempel, Maria, 1986. Z łańcucha wspomnień. Wydawnictwo Literackie.
Agneta Pleijel, Lord Nevermore, 2000 (romaani, perustuu löyhästi Witkiewiczin ja Bronisław Malinowskin elämään)
Wikimedia Commonsissa on kuvia tai muita tiedostoja aiheesta .
Tadhg Kelly

Tadhg Kelly
Joseph Tadhg Kelly (s. 3. lokakuuta 1988, Chicago) on yhdysvaltalainen näyttelijä ja muusikko. Hänet tunnetaan Ben Singerin roolista Nickelodeonin televisiosarjassa Unfabulous.
Aiheesta muualla

Tadhg Kelly Internet Movie Databasessa. (englanniksi)
Tungrit

Tungrit (lat. Tungri) olivat alun perin germaaninen heimo, joka ylitti Reinin ja asettui asumaan Galliaan. Tungrien pääkaupunki oli Atuacutum tai Aduaca Tungrorum, nykyinen Tongeren. Ilmeisesti tungrit muuttivat alueelle, jossa olivat aiemmin asuneet eburonit, ja heidän naapureinaan olivat nervit. Tacituksen mukaan tungrit olivat ensimmäinen Reinin ylittänyt germaaniheimo, ja heidän alkuperäinen nimensä olisi ollut Germani.
Tungutjärvi

| Tungutjärvi |
| --- | --- |
Valtiot:  Venäjä
Subjekti:  Karjalan tasavalta
Piiri:  Belomorskin piiri
Paikkakunta:  Sosnavitsa
Koordinaatit:  64°21′48″N, 33°12′43″E
Vesistöalue ja valuma-alueen tietoja
Päävesistöalue:  Uikujoen vesistö
Laskujoki:  Tungutjoki
Mittaustietoja
Pinnankorkeus:  119 m
Pinta-ala:  30,3 km2 
 fiTungutjärvi 
Tungutjärvi on järvi Uikujoen vesistössä Belomorskin piirin länsiosassa Karjalan tasavallassa Venäjällä. Tungutjärven pinta on 119 metriä merenpinnan yläpuolella. Järven suurin pituus ja leveys on noin 12 kilometriä. Järven länsipäässä sijaitsee Koivuniemen kylä, joka on nykyisin autio. Tungutjärvi laskee sen pohjoisrannalta alkavaa Tungutjokea myöten Uikujokeen.
Svärd

Svärd tai Swärd on muun muassa seuraavien henkilöiden sukunimi:
Svärd, Suomeen 1300-luvulla saapunut suku
Anne Swärd (s. 1969), ruotsalainen kirjailija
Catharina Elmsäter-Svärd (s. 1965), ruotsalainen poliitikko ja ministeri
Gunilla Svärd (s. 1970), ruotsalainen suunnistaja
Kaarlo Svärd (1895–1941), suomalainen jääkärivänrikki
Kirsi Svärd (s. 1961), suomalainen muotoilija
Nils Svärd (1908–2001), ruotsalainen hiihtäjä
Oskar Svärd (s. 1976), ruotsalainen maastohiihtäjä
Saana Svärd (s. 1977), suomalainen kielitieteen, arkeologian ja assyriologian apulaisprofessori
Sinikka Svärd (s. 1960), suomalainen sanoittaja.
Kuvitteellisia henkilöitä

Lotta Svärd, sotilaiden mukana kulkenut ja heitä huoltanut nainen J. L. Runebergin runoteoksessa Vänrikki Stoolin tarinat; hänen mukaansa sai nimensä Suomessa 1920–1944 toiminut Lotta Svärd -järjestö.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Tadji

| Tadji (‏التاجي‎, at-Tāǧī) Taji |
| --- | --- |
 Tadji
 Koordinaatit: 33.5158°N, 44.2630°E 
Valtio:  Irak
Maakunta:  Bagdadin maakunta
Infobox OKVirheellinen NIMI-arvo: 
Tadji eli Taji (arab. ‏التاجي‎‎, at-Tāǧī) on lentotukikohta (Camp Taji) ja taajama Keski-Irakin Bagdadin maakunnassa, linnuntietä noin 25 kilometriä pääkaupunki Bagdadista pohjoisluoteeseen.
Kyltti Camp Tajin sotilastukikohdan portin lähellä Bagdadin luoteispuolella (2006).
Persianlahden sodan aikana Yhdysvaltojen johtama liittouma pommitti lentotukikohdan bunkkereita. Tukikohdan alueella korjattiin ja huollettiin Irakin armeijan Scud-ohjuksia, silloisia T-54, T-55, ja T-62 tankkeja ja varauduttiin rakentamaan T-72 tankkeja. Tukikohdassa myös valmistettiin tykistöammuksia. Irakin sodan aikana se oli eräs suurimmista Yhdysvaltojen johtamien miehittäjäjoukkojen lentotukikohdista Irakissa. Joukkojen poistuttua vuonna 2011, sotilastukikohta jäi Irakin armeijan käyttöön. Alkuvuonna 2015 pieni, noin 300 hengen, puolittain kouluttajista koostuva joukko amerikkalaissotilaita palasi jälleen tukikohtaan.
Kesäkuussa 2014 Tadjin tukikohtaa pidettiin mahdollisena ääri-islamistisen Isisin taistelijoiden kohteena sen pohjoispuolella sijaitsevan Baladin tukikohdan tapaan. Helmikuussa noin 25 Isisin taistelijaa tai itsemurhapommittajaa yritti hyökätä tukikohtaa vastaan. Osa jihadistitaistelijoista pyrki tukikohtaan irakilaiseen sotilaspukuun naamioituneena. Isisiä vastaan on taisteltu Tadjin seudulla myös ilmaiskuin.
Osa Taji Camp -nimellä tunnettua sotilastukikohtaa (2005).
Aiheesta muualla

Kuvia tai muita tiedostoja aiheesta Tadji Wikimedia Commonsissa
ISIS Attacks on U.S. Military 'Ineffective,' Officials Say (5.1.2015) (englanniksi) (nbcnews.com)
Hawar Berwani: MoI specifies Taji camp as military headquarter (11.6.2014) (englanniksi) (iraqinews.com)
Svínoy

Svínoy
| --- | --- |
Sijainti:  Klaksvík Färsaaret Tanska
Saariryhmä:  Färsaaret
Korkein kohta:  Havnartindur, 587 m
Pinta-ala:  27,5 km²
| --- | --- |
Asukasluku:  31
Asutuskeskukset:  Svínoy
muokkaa - muokkaa wikitekstiä - muokkaa Wikidataa
Svínoy on saari Färsaarilla. Se sijaitsee Borðoyn ja Viðoyn saarista itään. Saarella on ainoastaan yksi asutuskeskus, Svínoy, jossa kaikki saaren asukkaat asuvat. Svínoyssa on 31 asukasta (1.1.2013). Saarella on kolme vuorta: Keldufjall (461 m), Havnartindur (587 m) ja Múlin (442 m). Svínoy muodosti vuoteen 2009 asti oman Svínoyn kunnan, joka on liitetty Klaksvíkin kuntaan.
Aiheesta muualla

Kuvia tai muita tiedostoja aiheesta Svínoy Wikimedia Commonsissa
Stuart Hameroff

Stuart Hameroff
Stuart Hameroff (s. 1943[lähde? ]) on yhdysvaltalainen anestesiologi ja Arizonan yliopiston anestesiologian sekä psykologian emeritusprofessori. Hän on tullut tunnetuksi tietoisuuden mekanismin selityksistä ja yhteistyöstään fyysikko Roger Penrosen kanssa.
Aiheesta muualla

Kotisivu (Arkistoitu – Internet Archive) (englanniksi)
Tunguska

Tunguska (ven. Тунгуска) sana esiintyy kolmen Jeniseihin laskevan joen nimessä Siperiassa Venäjällä.
Ala-Tunguska
Kivinen-Tunguska
Ylä-Tunguska (Angaran alajuoksun nimenä)
Stuart Freeborn

Freebornin muistolaatta Leytonstonessa Lontoossa
Stuart Freeborn (5. syyskuuta 1914 Leytonstone, Englanti – 5. helmikuuta 2013 Lontoo, Englanti) oli brittiläinen maskeeraaja. Hän suunnitteli pitkän uransa aikana muun muassa 2001: Avaruusseikkailu -elokuvan alussa nähdyt apinat sekä Tähtien sota -elokuvasarjan hahmot Chewbaccan, Yodan ja Jabba the Huttin.
Filmografia

| Vuosi | Suomenkielinen nimi | Alkuperäinen nimi |
| --- | --- | --- |
| 1957 | Kuningas New Yorkissa | A King in New York |
| 1957 | Kwai-joen silta | The Bridge on the River Kwai |
| 1958 | Sotakirjeenvaihtajan rakkaus | Another Time, Another Place |
| 1959 | Hiiri, joka murisi | Mouse That Roared |
| 1960 | Vaaralliset kädet | The Hands of Orlac |
| 1964 | Tohtori Outolempi | Dr. Strangelove |
| 1968 | 2001: Avaruusseikkailu | 2001: A Space Odyssey |
| 1969 | Oi! Mikä ihana sota | Oh! What a Lovely War |
| 1971 | Sokea kauhu | See No Evil |
| 1972 | Nuori seikkailija | Young Winston |
| 1974 | Idän pikajunan arvoitus | Murder on the Orient Express |
| 1975 | Sherlock Holmesin välkky veli | The Adventure of Sherlock Holmes’ Smarter Brother |
| 1976 | Ennustus | The Omen |
| 1977 | Tähtien sota | Star Wars |
| 1978 | Teräsmies | Superman |
| 1980 | Imperiumin vastaisku | The Empire Strikes Back |
| 1980 | Teräsmies II | Superman II |
| 1983 | Jedin paluu | Return of the Jedi |
| 1983 | Teräsmies III | Superman III |
| 1984 | Top Secret – huippusalaista | Top Secret! |
| 1985 | Joulupukki (elokuva) | Santa Claus: The Movie |
| 1987 | Teräsmies ja uhka auringosta | Superman IV: The Quest for Peace |
Stefan Loibl

| Stefan Loibl |
| --- | --- |
 Stefan Loibl huhtikuussa 2022.
Henkilötiedot
Syntynyt: 24. kesäkuuta 1996 (ikä 28) Straubing, Baijeri, Saksa
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  188 cm
Paino:  84 kg
Pelaajaura
Pääsarjaura:  2014–
Aik. seurat:  Straubing Tigers (DEL) Adler Mannheim (DEL) Skellefteå AIK (SHL)
Stefan Loibl (s. 24. kesäkuuta 1996 Straubing) on saksalainen jääkiekkoilija. Hän on pelipaikaltaan hyökkääjä.
Ura > Seuraura

Loibl edusti juniorina EV Landshutia. Kaudella 2011–2012 hän oli seuran C-nuorten paras pistemies ja sijoittui koko Schüler-Bundesligan pistepörssissä neljänneksi tehopisteillä 48+25=73. Seuraavalla kaudella hän oli Landshutin B-nuorten sisäisen pistepörssin toinen tehoilla 16+22=38.
Loibl debytoi Saksan DEL-liigassa kaudella 2014–2015 Straubing Tigersin joukkueessa. Hän pelasi debyyttikaudellaan 27 ottelua ilman tehopisteitä. Osan kaudesta hän pelasi myös lainalla ESV Kaufbeurenissa alemmalla sarjatasolla DEL2:ssa. Seuraavalla kaudella Loibl teki DEL-liigassa yhden syöttöpisteen pelaamassaan 15 ottelussa. Suuremman osan kaudesta hän pelasi kuitenkin DEL2-liigan Starbulls Rosenheimin joukkueessa. Kaudella 2016–2017 hän pelasi 44 DEL-ottelun lisäksi kuusi ottelua DEL2-liigan Löwen Frankfurtissa.
Kaudella 2018–2019 Loibl teki tähänastiset ennätyspisteensä DEL-liigassa. Tehopisteillä 21+17=38 hän sijoittui Straubing Tigersin sisäisessä pistepörssissä kolmanneksi. Kaudeksi 2020–2021 Loibl siirtyi Adler Mannheimiin. Seuraavaksi kaudeksi hän siirtyi yksivuotisella sopimuksella Ruotsin SHL-liigaan Skellefteå AIK:n joukkueeseen.
Ura > Maajoukkueura

Loibl edusti Saksaa MM-kilpailuissa vuosina 2019 ja 2021, joista ensimmäisessä turnauksessa hän pelasi kolme ottelua ilman tehopisteitä ja jälkimmäisessä kymmenen ottelua tehopistein 1+3=4. Loibl kuului Saksan joukkueeseen Pekingin talviolympialaisissa 2022, joissa hän pelasi neljä ottelua ilman tehopisteitä. Yhteensä hän on pelannut 61 A-maaottelua tehopistein 3+10=13. Loibl pelasi myös alle 18-vuotiaiden MM-kilpailuissa vuonna 2014.
Tzvi Avni

Tzvi Avni ja Annegret Kramp-Karrenbauer.
Tzvi Avni (hepr. ‏צבי אבני‎; s. 2. syyskuuta 1927 Saarbrücken) on saksalaissyntyinen säveltäjä. Hän on asunut lapsuudestaan saakka Israelissa, koska joutui jättämään Saarlandin perheineen vuonna 1935. Hän opiskeli Israelissa sekä Yhdysvalloissa ja sai vuonna 2001 Israel-palkinnon. Hänen tuotantoonsa kuuluu muun muassa elektronista musiikkia, kamarimusiikkia ja orkesteriteoksia.
Avni on sävellystyönsä ohella opettanut Jerusalemin tanssin ja musiikin Rubin-akatemiassa.
Tzu Chi -yliopisto

| Tzu Chi -yliopisto> 慈濟大學 |
| --- | --- |
 Yliopiston rakennus kuvattuna vuonna 2014
 engl. Tzu Chi University 
Perustettu:  1994
Tyyppi:  yksityinen
Säätiön varat:  1,2 miljardia NT$
Puheenjohtaja:  Ingrid Y. Liu
Henkilökunta:  257
Opiskelijoita:  2983
Jatko-opiskelijoita:  477
Sijainti:  Hualien,  Taiwan
Sivusto:  http://tcueng.tcu.edu.tw
Tzu Chi -yliopisto (kiin.: 慈濟大學; pinyin: Cíjì Dàxué) on Taiwanissa toimiva yksityinen buddhalainen yliopisto. Sen toiminnasta vastaa samanniminen hyväntekeväisyysjärjestö.
Tzu Chi aloitti lääketieteellisen koulutuksen järjestämisen vuonna 1994 nimellä Tzu Chi College of Medicine. Yliopisto alkoi kuitenkin kasvamaan ja se aloitti nykyisellä nimellään vuonna 2000. Samana vuonna Tzu Chin aloittama lastentarha ja lukio yhdistyivät hallinnollisesti Tzu Chi -yliopiston alaisuuteen.
Yliopisto koostuu kolmesta tiedekunnasta sekä yhdestä kansainvälisestä tiedekunnasta:
Lääketieteellinen tiedekunta
Kasvatus- ja viestintätieteiden tiedekunta
Humanistinen ja sosiaalitieteellinen tiedekunta
Lääketieteellisen koulutuksensa ansiosta Tzu Chi on onnistunut murtamaan vanhan tabun, jonka nojalla taiwanilaiset olivat haluttomia lahjoittamaan ruumiitaan tai elimiään lääketieteen hyväksi. Yliopistolla on käytössään keskimäärin yksi ruumis jokaista neljää opiskelijaa kohden, joka on Taiwanin matalin.
Tzu Chin buddhalainen tausta näkyy jonkin verran myös yliopiston toiminnassa. Ensimmäisen vuoden opiskelijoiden tulee suorittaa Ihmisyys ja palvelus -kurssi, joka tavoitteena on opastaa opiskelijaa tekemään Tzu Chin arvojen mukaista hyväntekeväisyystyötä. Maaliskuussa 2020 se myös alkoi tarjota henkilökunnalleen ja opiskelijoilleen 30 dollarin arvoisia etulippuja, jotka kelpaavat paikallisissa kasvisruokaa tarjoavissa ravintoloissa. Tavoitteena oli kannustaa yliopistoyhteisön jäseniä siirtymään kasvisruokavalioon.
Syvänpäänlampi

| Syvänpäänlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°56′34″N, 27°27′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  Pöyrynoja Ala-Kivijärveen 
Järvinumero:  14.191.1.014
Mittaustietoja
Pinnankorkeus:  75,2 m  
Pituus:  590 m  
Leveys:  190 m  
Rantaviiva:  1,471 km  
Pinta-ala:  5,27 ha  
Saaria:  ei saaria 
 fiSyvänpäänlampi 
Syvänpäänlampi  on Etelä-Karjalassa Luumäellä Herajärven kylän lähellä sijaitseva lampi.
Maantietoa

Lammen pinta-ala on 5,3 hehtaaria, se on 600 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 1,5 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 75,2 metriä mpy.
Tzína Bacháouer

Tzína Bacháouer (kreik. Τζίνα Μπαχάουερ, kansainvälisesti Gina Bachauer; 21. toukokuuta 1913 Ateena – 22. elokuuta 1976 Ateena) oli syntyjään kreikkalainen pianisti, jolla oli itävaltalaisia sukujuuria.
Bacháouer piti ensimmäisen resitaalinsa Ateenassa 8-vuotiaana ja opiskeli Ateenan konservatoriossa Waldemar Freemanin johdolla. Lähdettyään Pariisiin hän sai opetusta Alfred Cortotilta. Orkesterin kanssa hän konsertoi ensimmäisen kerran vuonna 1932. Vuosina 1933–35 hän sai ajoittaista ohjausta Sergei Rahmaninovilta Ranskassa ja Sveitsissä.
Vuonna 1935 Bacháouer teki ammattimaisen ensiesiintymisensä kanssa Dimítris Mitrópouloksen johtaman Ateenan konservatorion sinfoniaorkesterin kanssa. Toisen maailmansodan aikana hän asui Egyptissä ja esiintyi sotilaille Lähi-idässä. Vuonna 1946 hän esiintyi ensimmäisen kerran Lontoossa; kapellimestarina esityksessä toimi Alec Sherman, josta myös tuli hänen toinen aviomiehensä. Yhdysvalloissa hän debytoi lokakuussa 1950, vaikkakin vain 35 ihmistä oli kuulemassa tätä konserttia. Hän oli Maurice Abravanelin läheinen ystävä ja esiintyi usein Utahin sinfoniaorkesterin kanssa. Hän kuoli Ateenassa 63-vuotiaana sydänkohtaukseen samana päivänä, jona hänen olisi vielä ollut tarkoitus esiintyä.
Bacháouerin on soittotekniikaltaan rinnastettu Teresa Carreñoon. Vuonna 1976 Salt Lake Cityssa aloitettiin hänen kunniakseen vuosittaisen Gina Bachauer -kilpailun (Gina Bachauer International Piano Competition) järjestäminen. Kreikan hallitus julkaisi vuonna 1981 edesmenneen pianistin kunniaksi postimerkin.
Spike Jonze

| Spike Jonze |
| --- | --- |
 Spike Jonze vuonna 2013
Henkilötiedot
Koko nimi:  Adam Spiegel
Syntynyt: 22. lokakuuta 1969 (ikä 54) Rockville, Maryland, Yhdysvallat
Ammatti:  elokuvaohjaaja tuottaja käsikirjoittaja
Puoliso:  Sofia Coppola (1999–2003, eronnut)
Näyttelijä
Aktiivisena:  1992–
Aiheesta muualla
IMDb 
Elonet
Spike Jonze, (oik. Adam Spiegel; s. 22. lokakuuta 1969 Rockville, Maryland, Yhdysvallat) on Oscar-palkittu käsikirjoittaja, video- ja elokuvaohjaaja sekä -tuottaja.
Hänet tunnetaan parhaiten elokuvistaan Being John Malkovich ja Adaptation. Minun versioni, jotka käsikirjoitti Charlie Kaufman. Hän myös tuotti Jackass-televisiosarjaa ja -elokuvan. Being John Malkovich eli Elämäni John Malkovichina (1999) oli hänen esikoisohjauksensa uudella taiteilijanimellä Spike Jonze.
Spike Jonze avioitui ohjaaja Sofia Coppolan kanssa 26. kesäkuuta 1999. Pari erosi vuoden 2003 lopulla, mutta Coppola ehti esiintyä Jonzen ohjaamassa The Chemical Brothersin musiikkivideossa Elektrobank.
Jonze on myös toimittanut lehtiä Dirt ja Grand Royal Magazine sekä kuvannut rullalautailuvideoita.
Vuonna 2014 hänet palkittiin parhaan alkuperäisen käsikirjoituksen Oscarilla ja parhaan käsikirjoituksen Golden Globella elokuvastaan Her.